- 4.13. Хороо энэ журмын 4.12 - т заасан хүсэлтийг ажлын 3 өдрийн дотор хянаж, хувьцаанд хөрвүүлэх опционы тоо хэмжээнд үндэслэн тухайн үнэт цаас гаргагчийн нийт гаргасан энгийн хувьцааны тоог нэмэгдүүлж, бүртгэлд өөрчлөлт оруулах бөгөөд энэ талаар арилжаа эрхлэх байгууллага, үнэт цаасны төвлөрсөн хадгаламжийн байгууллагад Хорооны даргын албан бичгээр мэдэгдэнэ.
- 4.14. Арилжаа эрхлэх байгууллага, үнэт цаасны төвлөрсөн хадгаламжийн байгууллага нь энэ журмын 4.13 - т заасан Хорооны албан бичгийг хүлээн авсан өдрөөс хойш ажлын 5 өдрийн дотор үнэт цаас гаргагчийн бүртгэлд өөрчлөлт оруулах ажиллагааг хэрэгжүүлнэ.
- 4.15. Үнэт цаас гаргагч нь энгийн хувьцаанд хөрвөх нөхцөлтэй өрийн хэрэгслийг бүртгүүлэх хүсэлтийг Хороонд гаргахдаа дараах баримт бичгийг хавсаргана.
- 4.15.1. үнэт цаасыг бүртгүүлэх өргөдөл /энэ журмын 1 дүгээр хавсралтын дагуу/;
- 4.15.2. компанийн хувьцаа эзэмшигчдийн хурал болон төлөөлөн удирдах зөвлөлийн шийдвэр;
- 4.15.3. арилжаа эрхлэх байгууллагын бүртгэлд бүртгэсэн талаарх шийдвэр, дүгнэлт;
- 4.15.4. нийтэд санал болгон хувьцаанд хөрвөх өрийн хэрэгсэл гаргаж буй тохиолдолд Үнэт цаасны зах зээлийн тухай хуулийн 10.5, 10.6 - д заасан агуулгын хүрээнд боловсруулсан үнэт цаасны танилцуулга, дүгнэлт;
- 4.15.5. хаалттай хүрээнд санал болгон энгийн хувьцаанд хөрвөх өрийн хэрэгслийг гаргах тохиолдолд өрийн хэрэгслийн талаарх товч танилцуулга;
- 4.15.6. энгийн хувьцаанд хөрвөх өрийн хэрэгслийн нэрлэсэн үнэ, хугацаа, хүүгийн хувь, үндсэн болон хүүгийн төлбөрийн эргэн төлөлтийн хуваарь, өрийн хэрэгслийг хувьцаанд хөрвүүлэх хугацаа, хөрвүүлэх үнэ, хөрвүүлэх харьцаа, өрийн хэрэгсэл гаргагч компани болон худалдан авагчийн эрх, үүрэг, хариуцлага зэрэг мэдээллийг тусгасан өрийн хэрэгслийн гэрээ;
- 4.15.7. зохицуулалтын үйлчилгээний хөлс төлсөн тухай төлбөрийн баримт.
- 4.16. Үнэт цаас гаргагч нь энгийн хувьцаанд хөрвөх өрийн хэрэгсэл гаргах тохиолдолд хөрвөх хувьцааны тоо нь компанийн нийт гаргасан энгийн хувьцааны 30 хувиас хэтрэхгүй.
- 4.17. Үнэт цаас гаргагч нь холбогдох хүсэлт, хувьцаанд хөрвөх өрийн хэрэгслийн танилцуулга, бусад баримт бичгийг зохих шаардлагын дагуу бүрдүүлж, Хороонд цахим болон хэвлэмэл хэлбэрээр ирүүлнэ.
- 4.18. Хороо үнэт цаас гаргагчийн энэ журмын 4.15 - д заасан энгийн хувьцаанд хөрвөх өрийн хэрэгслийн баримт бичгийн бүрдэл бүрэн хангагдсан өдрөөс хойш ажлын 20 өдөрт багтаан хянаж, шийдвэрлэнэ.
- 4.19. Энэ журмын 4.15 - д заасан баримт бичгийн бүрдэл дутуу, нэмэлт тодруулга, мэдээлэл шаардлагатай тохиолдолд Хороо албан бичгээр үнэт цаас гаргагч болон андеррайтерт мэдэгдэнэ.
- 4.20. Энэ журмын 4.18 - д заасан Хорооны шийдвэрт үнэт цаас гаргагчийн энгийн хувьцаанд хөрвөх өрийн хэрэгслийн үнэ, тоо хэмжээ, хугацаа, хувьцаанд хөрвөх өрийн хэрэгслийн харьцаа, хөрвөх хувьцааны нийт тоо хэмжээг тус тус тусгасан байна.
- 4.21. Үнэт цаас гаргагчийн өрийн хэрэгслийн хугацаа дуусгавар болж, энгийн хувьцаанд хөрвүүлэх хүртэл тухайн компанийн нэмж бүртгэгдэх хувьцаа нь зарласан хувьцаа байна.
- 4.22. Үнэт цаас гаргагч нь өрийн хэрэгслийг хувьцаанд хөрвүүлэх нөхцөл бүрдсэн тохиолдолд энэ талаарх дэлгэрэнгүй мэдээллийг өрийн хэрэгслийг хувьцаанд хөрвүүлэх хүсэлтийн хамт ажлын 3 өдрийн дотор Хороонд ирүүлнэ.

4.23. Хороо энэ журмын 4.22 - т заасан хүсэлтийг ажлын 3 өдрийн дотор хянаж, хувьцаанд хөрвөх өрийн хэрэгслийн тоо хэмжээнд үндэслэн тухайн үнэт цаас гаргагчийн нийт гаргасан